ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Μουσείου Ελληνικής Ορθοπαιδικής Χειρουργικής στον Τομέα Χειρουργικής του Τμήμα-
τος Ιατρικής της Σχολής Επιστημών Υγείας και
καθορισμός του εσωτερικού του κανονισμού.
Ίδρυση Εργαστηρίου Συμβουλευτικής Ποιμαντικής και Ψυχολογίας με δ.τ. «ΕΝΣΥΝΑΙΣΘΗΣΗ» στο
Τμήμα Κοινωνικής Θεολογίας και Θρησκειολογίας
της Θεολογικής Σχολής και καθορισμός του εσωτερικού του κανονισμού.
ΑΠΟΦΑΣΕΙΣ
Αριθμ. απόφ. 36
(1)
Ίδρυση Μουσείου Ελληνικής Ορθοπαιδικής Χειρουργικής στον Τομέα Χειρουργικής του Τμήμα-
τος Ιατρικής της Σχολής Επιστημών Υγείας και καθορισμός του εσωτερικού του κανονισμού.
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του άρθρου 60 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις.» (Α’ 141).
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
4. Την από 18-10-2023 απόφαση της Γενικής Συνέλευσης του Τομέα Χειρουργικής.
5. Την από 31-10-2023 απόφαση του Τμήματος Ιατρικής.
6. Το γεγονός ότι η ίδρυση του Μουσείου Ελληνικής
Ορθοπαιδικής Χειρουργικής και ο καθορισμός του εσωτερικού του κανονισμού, δεν προκαλεί δαπάνη σε βάρος
του τακτικού προϋπολογισμού ή της κρατικής επιχορήγησης του Ιδρύματος, αποφασίζουμε:
Άρθρο 1
Ίδρυση- αντικείμενο
Ιδρύεται «Μουσείο Ελληνικής Ορθοπαιδικής Χειρουργικής» στον Χειρουργικό Τομέα του Τμήματος Ιατρικής
της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών το οποίο θα εξυπηρε-
τεί ερευνητικές και εκπαιδευτικές ανάγκες στο γνωστικό
αντικείμενο της «Ιστορίας της Ελληνικής Ορθοπαιδικής
Χειρουργικής».
Άρθρο 2
Σκοπός - Αποστολή
Το «Μουσείο Ελληνικής Ορθοπαιδικής Χειρουργικής»
έχει ως αποστολή:
Α) Την κάλυψη σε προπτυχιακό και μεταπτυχιακό επίπεδο τις διδακτικές και ερευνητικές ανάγκες του Τμήμα-
τος Ιατρικής, καθώς και τμημάτων ή Σχολών του Εθνικού
και Καποδιστριακού Πανεπιστημίου Αθηνών σε θέματα
που εμπίπτουν στις δραστηριότητες του Μουσείου,
όπως προσδιορίζονται στα άρθρα 1 και 2 του παρόντος
εσωτερικού κανονισμού.
Β) Τη συνεργασία κάθε μορφής με μουσεία, κέντρα
ερευνών και ακαδημαϊκά ιδρύματα ημεδαπής και αλλοδαπής, εφόσον οι επιστημονικοί στόχοι, συμπίπτουν,
συμβαδίζουν και αλληλοσυμπληρώνονται με εκείνους
του «Μουσείου Ελληνικής Ορθοπαιδικής Χειρουργικής».
Γ) Τη συμμετοχή σε ευρωπαϊκά εκπαιδευτικά και ερευνητικά προγράμματα που συμβάλλουν στην κινητικότη-
τα και τη συνεργασία των ερευνητών, στην ανταλλαγή
διδασκόντων και διδασκομένων και τη διάχυση της επιστημονικής γνώσης και εμπειρίας.
Δ) Τη διοργάνωση επιστημονικών διαλέξεων, ημερίδων, σεμιναρίων συμποσίων συνεδρίων και άλλων
επιστημονικών εκδηλώσεων και την πρόσκληση σε
τοιούτου είδους εκδηλώσεις, Ελλήνων και αλλοδαπών
επιστημόνων αναγνωρισμένου κύρους.
Ε) Την παροχή υπηρεσιών σε ιδιώτες, κατά τα προβλεπόμενα στο π.δ. 159/1984 «Προϋποθέσεις παροχής υπη-
ρεσιών από τα Πανεπιστημιακά εργαστήρια σε ιδιώτες
και κάθε νομικής μορφής οργανισμούς» (Α’ 53).
Ζ) Τη συμβολή στη θεωρητική διερεύνηση ή την
εφαρμοσμένη αντιμετώπιση προβλημάτων σε όλο το
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 199
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
φάσμα των συναφών ή μη επιστημονικών κλάδων στα
πλαίσια του γνωστικού αντικειμένου της Ορθοπαιδικής
Χειρουργικής.
ΣΤ) Η μετάδοση της ακαδημαϊκά καλλιεργούμενης
γνώσης στην ευρύτερη κοινωνία.
Επίσης, στους σκοπούς του Μουσείου περιλαμβάνονται:
1) Η αποδοχή με μόνιμο ή πρόσκαιρο δανεισμό, εκθεμάτων άλλων συλλογών ή μουσείων τα οποία εκθέτει
στους χώρους του.
2) Η συγκρότηση και παρουσίαση περιοδικών ή μόνιμων εκθέσεων φυσιολογίας ή συναφούς περιεχομένου,
σε ολόκληρη την επικράτεια.
Άρθρο 3
Συλλογές του Μουσείου
Α) Οι συλλογές του «Μουσείου Ελληνικής Ορθοπαιδικής Χειρουργικής» κατατάσσονται σε θεματικές περιο-
χές, ο αριθμός των οποίων μπορεί να αυξηθεί με εισήγηση του Διευθυντή του Μουσείου.
Β) Πρωταρχική υποχρέωση του Μουσείου είναι η διατήρηση της καλής κατάστασης των επιστημονικών συλ-
λογών του Μουσείου, που περιλαμβάνει την εξασφάλιση
κατάλληλων συνθηκών αποθήκευσης και έκθεσής τους,
την ενεργητική παρέμβαση αναστολής της διαδικασίας
φυσικής διάβρωσης, καθώς και τη φροντίδα συντήρησης και αποκατάστασης αντικειμένων, όπου αυτή είναι
αναγκαία.
Γ) Για τις συλλογές του Μουσείου συγκροτούνται αρχεία καταγραφών, εποπτικού υλικού και άλλου υλικού
τεκμηρίωσης. Η τεκμηρίωση αφορά στη συμβατική και
μηχανογραφημένη διαδικασία συλλογής, οργάνωσης,
αποθήκευσης και διακίνησης του πληροφοριακού υλικού, που σχετίζεται με την προέλευση και την επιστημο-
νική μελέτη των αντικειμένων των συλλογών.
Δ) Η διαχείριση των συλλογών σκοπεύει στη συστηματική διατήρηση, χρήση, έκθεση και ανάπτυξη του
αριθμού των αντικειμένων τους, καθώς και των σχετικών
επιστημονικών πληροφοριών προέλευσης και τεκμηρίωσής τους.
Άρθρο 4
Προσωπικό
Το «Μουσείο Ελληνικής Ορθοπαιδικής Χειρουργικής»
στελεχώνεται από:
α) μέλη του Διδακτικού Ερευνητικού Προσωπικού
(ΔΕΠ) του Τμήματος Ιατρικής, με το γνωστικό αντικείμενο της Ορθοπαιδικής Χειρουργικής,
β) μέλη του Εργαστηριακού Διδακτικού Προσωπικού
(ΕΔΙΠ)
γ) μέλη Ειδικού Τεχνικού Εργαστηριακού Προσωπικού
(ΕΤΕΠ),
δ) μέλη του λοιπού επιστημονικού, διοικητικού προσωπικού και προσωπικού φύλαξης που τοποθετούνται
στο Μουσείο σύμφωνα με την κείμενη νομοθεσία.
Άρθρο 5
Διοίκηση, Αρμοδιότητες
Α) Το «Μουσείο Ελληνικής Ορθοπαιδικής Χειρουργικής» διευθύνεται από μέλος του Διδακτικού Ερευνητικού
Προσωπικού (ΔΕΠ) του Χειρουργικού Τομέα του Τμήματος Ιατρικής του Εθνικού και Καποδιστριακού Πανεπι-
στημίου Αθηνών με γνωστικό αντικείμενο «Ορθοπαιδική
Χειρουργική» που εκλέγεται σύμφωνα με την κείμενη
διαδικασία.
Ο διευθυντής έχει την ευθύνη για τη διοίκηση και την
εν γένει λειτουργία του Μουσείου και συγκεκριμένα:
- Συντονίζει και εποπτεύει το έργο του Μουσείου και
προεδρεύει της Επιτροπής.
- Καταρτίζει και υποβάλλει στη Συνέλευση του Τμήματος το ετήσιο πρόγραμμα λειτουργίας και μεριμνά
για την τήρησή του.
- Εισηγείται στη Συνέλευση του Τμήματος τη συμμετοχή του Μουσείου σε συναφείς εκδηλώσεις.
- Εποπτεύει το προσωπικό του Μουσείου και ορίζει
υπεύθυνους για κάθε δραστηριότητα.
- Ευθύνεται για την οικονομική διαχείριση, καθώς και
τον εξοπλισμό του Μουσείου
- Τηρεί τη σχετική αλληλογραφία, υπογράφει κάθε
εξερχόμενο έγγραφο και ασκεί όσες αρμοδιότητες ανατίθενται σ’ αυτόν από τη Συνέλευση του Τμήματος.
Β) Έργο της Διεύθυνσης του Μουσείου είναι η φροντίδα για τις συλλογές, την κτηριακή υποδομή, την εξεύ-
ρεση και διάθεση των πιστώσεων, το προσωπικό του
Μουσείου, καθώς και για τη δομή, τη λειτουργία και την
εκπαιδευτική και ερευνητική του πολιτική. Η Διεύθυνση
του Μουσείου μπορεί να ζητεί την παρουσία στις συνεδριάσεις της ιδιωτών ή εκπροσώπων κρατικών υπηρε-
σιών, όποτε το κρίνει απαραίτητο.
Άρθρο 6
Εγκατάσταση, Λειτουργία
Α) Το Μουσείο λειτουργεί κατά τις εργάσιμες ημέρες
και ώρες, σύμφωνα με τον κανονισμό του Εθνικού και
Καποδιστριακού Πανεπιστημίου Αθηνών, στους χώρους
που έχουν παραχωρηθεί στο «Μουσείο Ελληνικής Ορθοπαιδικής Χειρουργικής» του Τμήματος Ιατρικής του
Εθνικού και Καποδιστριακού Παν/μιου Αθηνών στο
Ορθοπαιδικό Κέντρο Έρευνας και Εκπαίδευσης «Π.Ν.
ΣΟΥΚΑΚΟΣ» της Α’ Ορθοπαιδικής Χειρουργικής Κλινικής,
ΕΚΠΑ, ΠΓΝ ΑΤΤΙΚΟΝ, Ρίμινι 1, 12462.
Οι χώροι αυτοί κατανέμονται σύμφωνα με τις υφιστάμενες ανάγκες (α) σε χώρους που εξυπηρετούν διδακτι-
κούς σκοπούς (διδασκαλία, σεμινάρια, διαλέξεις κ.λ.) και
(β) σε εκθεσιακούς χώρους για τις ανάγκες παρουσίασης
στο κοινό των συλλογών του Μουσείου. Στο χώρο των
εγκαταστάσεων του Μουσείου τοποθετείται πινακίδα
με τον τίτλο του.
Β) Ο διευθυντής έχει την διοικητική ευθύνη για την εν
γένει λειτουργία του Μουσείου.
Γ) Η χρησιμοποίηση του εξοπλισμού του Μουσείου
επιτρέπεται μόνο στο προσωπικό του ή άλλους ερευνητές, που έχουν ειδική επί των οργάνων αυτών εκπαίδευ-
ση και εξουσιοδότηση από τον διευθυντή αυτού. Κινητά
όργανα και σκεύη, τα οποία παραδίδονται για τη διεξαγωγή εργασιών, επιστρέφονται, μετά τη χρησιμοποίησή
τους, στην κατάσταση που είχαν παραδοθεί.
Δ) Στην περίπτωση που είναι δυνατή κατά τις ισχύουσες διατάξεις η πρόσληψη επιστημόνων σε τομείς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
των διδακτικών και ερευνητικών δραστηριοτήτων του
Μουσείου, η πρόσληψη διενεργείται κατόπιν εισηγήσεως του διευθυντή και εγκρίνεται από τα αρμόδια όρ-
γανα του Τμήματος Ιατρικής σύμφωνα με τις κείμενες
διατάξεις.
Άρθρο 7
Έσοδα
Η λειτουργία του Μουσείου δεν θα βαρύνει τον τακτικό προϋπολογισμό ή την κρατική επιχορήγηση του
Ιδρύματος σύμφωνα με την κείμενη νομοθεσία και τα
έσοδα του θα προέρχονται από:
A) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
Β) Την διάθεση ερευνητικών και εν γένει επιστημονικών προϊόντων.
Γ) Τις ειδικές εισφορές και χρηματοδοτήσεις από Διεθνείς Οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα,
Δ) Τις κληρονομιές, τις δωρεές και τις κληροδοσίες
προς το Εθνικό και Καποδιστριακό Πανεπιστήμιο Αθηνών για τους σκοπούς του Μουσείου.
Ε) Αντίτιμο εισόδου των εκθέσεων του Μουσείου, των
εκπαιδευτικών προγραμμάτων και γενικά κάθε παροχή υπηρεσίας (ξεναγήσεις, ψηφιακές εφαρμογές) που
προσφέρει το Μουσείο στο ευρύ κοινό, όπως αυτό κάθε
φορά αποφασίζεται και ισχύει.
Άρθρο 8
Τηρούμενα βιβλία
Για τις ανάγκες του «Μουσείου Ελληνικής Ορθοπαιδικής Χειρουργικής» τηρούνται τα ακόλουθα βιβλία και
στοιχεία: α) βιβλίο περιουσιακών στοιχείων, β) φάκελος
οικονομικών στοιχείων κάθε έτους, γ) κατάλογος επιστημονικών βιβλίων, περιοδικών και οργάνων, δ) αρχείο
ερευνητικών προγραμμάτων, ε) βιβλίο υπηρεσιακών μεταβολών προσωπικού, η) πρωτόκολλο εισερχομένων και
εξερχόμενων εγγράφων.
Με απόφαση του Διευθυντή του Μουσείου μπορεί να
τηρείται και κάθε άλλο βιβλίο ή στοιχείο που προβλέπεται από ειδικές διατάξεις.
Άρθρο 9
Σφραγίδα -Τίτλος
Ο κύριος τίτλος του Μουσείου είναι «Μουσείο Ελληνικής Ορθοπαιδικής Χειρουργικής». Ο κύριος τίτλος
αναγράφεται σε κάθε έντυπό του, αποτυπώνεται σε
στρογγυλή σφραγίδα αλληλογραφίας από κοινού με
τους τίτλους «Εθνικό και Καποδιστριακόν Πανεπιστήμιον Αθηνών» και «Τμήμα Ιατρικής» και αναρτάται στους
χώρους που δραστηριοποιείται το μουσείο.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 3 Ιανουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
Αριθμ. απόφ. 37
(2)
Ίδρυση Εργαστηρίου Συμβουλευτικής Ποιμαντικής και Ψυχολογίας με δ.τ. «ΕΝΣΥΝΑΙΣΘΗΣΗ» στο
Τμήμα Κοινωνικής Θεολογίας και Θρησκειολογίας της Θεολογικής Σχολής και καθορισμός του
εσωτερικού του κανονισμού.
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του άρθρου 46 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις.» (Α’ 141).
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
4. Την από 27-4-2023 απόφαση της Συνέλευσης του
Τμήματος Κοινωνικής Θεολογίας και Θρησκειολογίας.
5. Το γεγονός ότι η ίδρυση του Εργαστηρίου Συμβουλευτικής Ποιμαντικής και Ψυχολογίας με δ.τ. «ΕΝ-
ΣΥΝΑΙΣΘΗΣΗ» και ο καθορισμός του εσωτερικού του
κανονισμού, δεν προκαλεί δαπάνη σε βάρος του τακτικού προϋπολογισμού ή της κρατικής επιχορήγησης του
Ιδρύματος, αποφασίζουμε:
Άρθρο 1
Ίδρυση
Ιδρύεται στο Τμήμα Κοινωνικής Θεολογίας και Θρησκειολογίας του Εθνικού και Καποδιστριακού Πανε-
πιστημίου Αθηνών εργαστήριο με τίτλο «Εργαστήριο
Συμβουλευτικής Ποιμαντικής και Ψυχολογίας» με τον
διακριτικό τίτλο «ΕΝΣΥΝΑΙΣΘΗΣΗ».
Το Εργαστήριο εξυπηρετεί εκπαιδευτικές και ερευνητικές ανάγκες της ακαδημαϊκής κοινότητας στο γνωστικό
αντικείμενο της Συμβουλευτικής Ποιμαντικής και της
Ψυχολογίας και της διεπιστημονικής του προσέγγισης σε
σχέση με τα επιμέρους γνωστικά και συναφή αντικείμενα
των επιστημών του ανθρώπου όπως αυτά περιγράφονται στο άρθρο 2 του παρόντος Κανονισμού.
Σχετίζεται με την Προαγωγή των επιστημών της
Συμβουλευτικής, της Ποιμαντικής και της Ψυχολογίας
και στοχεύει στη σύνδεση του Τμήματος Κοινωνικής
Θεολογίας και Θρησκειολογίας με τις σύγχρονες παραγωγικές διαδικασίες, την κοινωνική συνοχή και την
προαγωγή της ψυχοσωματικής υγείας. Το Εργαστήριο
ανήκει οργανικά στο Τμήμα Κοινωνικής Θεολογίας και
Θρησκειολογίας του Εθνικού Καποδιστριακού Πανεπιστημίου Αθηνών.
Το Εργαστήριο δύναται να διατηρεί ιστοσελίδα στην
Ελληνική και την Αγγλική γλώσσα σε κατάλληλο διαδικτυακό τόπο του Τμήματος Κοινωνικής Θεολογίας και
Θρησκειολογίας του Εθνικού και Καποδιστριακού Πανεπιστημίου Αθηνών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
Η λειτουργία του Εργαστηρίου διέπεται από τον παρόντα
Εσωτερικό Κανονισμό, όπως αναλύεται στα άρθρα του.
Άρθρο 2
Γνωστικό Αντικείμενο - Τομείς Δραστηριότητας
Οι τομείς στους οποίους κυρίως δραστηριοποιείται
το Εργαστήριο είναι το γενικό γνωστικό αντικείμενο με
τίτλο «Συμβουλευτικής Ποιμαντικής και Ψυχολογίας»,
στους επιμέρους σχετικούς τομείς έρευνας και τις διεπιστημονικές προσεγγίσεις του γνωστικού αυτού αντικει-
μένου. Ενδεικτικά, στο Γνωστικό Αντικείμενο του Εργαστηρίου περιλαμβάνονται οι ακόλουθοι Τομείς:
- Συμβουλευτική Ψυχολογία
- Συμβουλευτική Ποιμαντική
- Ποιμαντική Ψυχολογία
- Ψυχολογία της Θρησκείας
- Επικοινωνιακή Θεολογία
- Προαγωγή Ψυχικής Υγείας και Πηγές του Χριστιανισμού
- Φιλοσοφία της Θρησκείας
- Κοινωνιολογία της Θρησκείας
Άρθρο 3
Αποστολή-Σκοποί-Στόχοι
Το Εργαστήριο της «Συμβουλευτικής Ποιμαντικής και
Ψυχολογίας» έχει ως αποστολή:
- Την κάλυψη σε προπτυχιακό και μεταπτυχιακό επίπεδο διδακτικών και ερευνητικών αναγκών του Τμήματος
και άλλων Τμημάτων του Εθνικού και Καποδιστριακού
Πανεπιστημίου Αθηνών σε θέματα που εμπίπτουν στα
γνωστικά αντικείμενα του Εργαστηρίου.
- Την έρευνα και ανάπτυξη της μεθοδολογίας της διεπιστημονικής σύζευξης της Ποιμαντικής με την Συμβου-
λευτική Ψυχολογία και την αξιοποίηση των σύγχρονων
πορισμάτων των επιστημών της Ποιμαντικής και της
Ψυχολογίας, αλλά και των πορισμάτων και αξιωμάτων
της Κοινωνιολογίας και της Φιλοσοφίας για τη θεραπεία
των αναγκών ανθρωπίνου προσώπου.
- Την εξυπηρέτηση των ψυχοκοινωνικών αναγκών των
φοιτητών, των οικογενειών τους αλλά και κάθε μέλους
του κοινωνικού συνόλου που χρήζει συμβουλευτικής
καθοδήγησης.
- Η Ψυχολογική και Συμβουλευτική Υποστήριξη και η
πρόληψη προβλημάτων ψυχικής υγείας των μελών της
πανεπιστημιακής κοινότητας, και ιδίως των φοιτητών
προγραμμάτων πρώτου, δεύτερου και τρίτου κύκλου
σπουδών.
- Την ανάπτυξη εκπαιδευτικών, ερευνητικών και συναφών δραστηριοτήτων στους τομείς της Συμβουλευτικής
Ψυχολογίας, της Ποιμαντικής, της Κοινωνιολογίας και
της Φιλοσοφίας σύμφωνα με τις γενικές αρχές και τον
κανονισμό έρευνας που καθορίζει το Εθνικό και Καποδιστριακό Πανεπιστήμιο Αθηνών.
- Την σύνδεση με την κοινότητα, τη συνεργασία με δημόσιους και ιδιωτικούς φορείς, ιδρύματα, Μητροπόλεις,
ενορίες, Εκκλησιαστικά Ιδρύματα, δομές ποιμαντικής
μέριμνας και φροντίδας, με οργανώσεις της Κοινωνίας
των Πολιτών καθώς και με άλλα Συμβουλευτικά Κέντρα,
Κέντρα Ερευνών, Πανεπιστημιακά Εργαστήρια και Ακαδημαϊκά ιδρύματα με ανάλογους επιστημονικούς στό-
χους και ίδιες ή συναφείς δραστηριότητες.
- Την προώθηση της ενεργού εμπλοκής της ακαδημαϊκής κοινότητας σε εθελοντικές ομάδες ή οργανισμούς
που έχουν ως έργο τα θέματα ψυχικής και κοινωνικής
στήριξης της πανεπιστημιακής ή της ευρύτερης κοινότητας.
- Την ευαισθητοποίηση του φοιτητικού πληθυσμού,
ειδικά των προπτυχιακών και μεταπτυχιακών φοιτητών
του τμήματος, των υποψηφίων διδακτόρων, διδακτόρων,
μεταδιδακτόρων και ερευνητών των γνωστικών αντικειμένων του εργαστηρίου, οι οποίοι -μαζί με τα μέλη ΔΕΠ,
ΕΔΙΠ και ΕΤΕΠ- θα στελεχώνουν τις δραστηριότητές του
αλλά και άλλων κοινωνικών ομάδων, στόχων σε θέματα
που αφορούν τη σύγχρονη πραγματικότητα αλλά και
τη θεραπεία των σύγχρονων αναγκών του ανθρώπινου
προσώπου, με σεβασμό στη μοναδικότητα και την ετερότητά του.
- Την θεωρητική και την πρακτική κατάρτιση των προπτυχιακών και μεταπτυχιακών φοιτητών στους τομείς
έρευνας του εργαστηρίου, καθώς και το σχεδιασμό και
τη δημιουργία εκπαιδευτικού υλικού για σύγχρονη και
ασύγχρονη εκπαίδευση σε βασικές δεξιότητες συμβουλευτικής, λαμβάνοντας υπόψη την ανάγκη της διεπιστη-
μονικής συνεργασίας για την επίτευξη της μεθοδολογικής εφαρμογής των πορισμάτων της έρευνας αλλά και
των σύγχρονων μοντέλων της Συμβουλευτικής επί του
Ποιμαντικού πεδίου.
- Την πραγματοποίηση επιστημονικών δημοσιεύσεων
σε έγκριτα ελληνικά και διεθνή επιστημονικά περιοδικά,
συλλογικούς τόμους και βιβλία.
- Την έκδοση επιστημονικών βιβλίων, περιοδικών καθώς και την εκπόνηση και παραγωγή αξιόπιστου, αντι-
κειμενικού και έγκυρου εντύπου ή, και διαδικτυακού
υλικού.
- Την ίδρυση και λειτουργία Συμβουλευτικών Κέντρων,
ανά την επικράτεια, με απώτερο σκοπό την πρόληψη και
την προαγωγή της Ψυχικής Υγείας του φοιτητικού αλλά
και του ευρύτερου πληθυσμού, καθώς και της συμβουλευτικής παρέμβασης με την εφαρμογή των μεθόδων
και των πορισμάτων της διεπιστημονικής σύζευξης της
Ποιμαντικής και της Συμβουλευτικής Ψυχολογίας.
- Τη διοργάνωση εκπαιδευτικών σεμιναρίων, συμποσίων, συνεδρίων και διαλέξεων στους προαναφερθέντες
τομείς έρευνας.
- Την προαγωγή του διεπιστημονικού διαλόγου μεταξύ των επιστημών του ανθρώπου και των θετικών
επιστημών για την επίτευξη των ερευνητικών στόχων
του εργαστηρίου.
- Την παροχή υπηρεσιών Ψυχολογικής και Συμβουλευτικής Υποστήριξης προς τον φοιτητικό πληθυσμό αλλά
και προς τρίτους -με διαπροσωπική επικοινωνία ή, και εξ
αποστάσεως- οι οποίες εξειδικεύονται στον εσωτερικό
κανονισμό σύμφωνα με το νόμο.
- Τη συμμετοχή προπτυχιακών, μεταπτυχιακών φοιτητών, ειδικών επιστημόνων και ερευνητών, ΕΤΕΠ, ΕΔΙΠ
και μελών ΔΕΠ σε έργα και δράσεις του Εργαστηρίου
σχετικών με το γνωστικό του αντικείμενο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
Επιμέρους στόχοι του Εργαστηρίου είναι οι ακόλουθοι:
- Ενίσχυση της εκπαίδευσης προπτυχιακών και μεταπτυχιακών φοιτητών σε υποθέσεις εργασίας και ερευνη-
τικά προγράμματα σχετικά με το γνωστικό αντικείμενο
και τους συνεργαζόμενους τομείς του εργαστηρίου.
- Συγκρότηση εξειδικευμένης βιβλιοθήκης, λειτουργία
κέντρου τεκμηρίωσης με τράπεζα πληροφοριών και Η/Υ,
εξασφάλιση πρόσβασης σε ηλεκτρονικές πηγές θεματικής ανάλογης του Εργαστηρίου, μέσω των αντιστοίχων
παροχών.
- Εξ αποστάσεως εκπαίδευση και δια βίου μάθηση στο
πεδίο του γνωστικού αντικειμένου και των συνεργαζόμενων τομέων του Εργαστηρίου.
- Επιμόρφωση αποφοίτων των Ανθρωπιστικών Επιστημών, διδασκόντων της Δευτεροβάθμιας και ανώτερης
Εκπαίδευσης, διδακτικού, ερευνητικού, προσωπικού και
λοιπών στελεχών ακαδημαϊκών Ιδρυμάτων της ημεδαπής και αλλοδαπής καθώς και του ευρύτερου ενδιαφε-
ρομένου κοινού στο πεδίο του γνωστικού αντικειμένου
του Εργαστηρίου.
- Σχεδίαση, ανάπτυξη, διάχυση και αξιολόγηση ηλεκτρονικού ή/και έντυπου εκπαιδευτικού και ερευνητικού
υλικού και εργαλείων εκπαίδευσης και έρευνας στο πεδίο
του γνωστικού αντικειμένου του Εργαστηρίου.
- Ψηφιοποίηση και επεξεργασία χειρόγραφων και
έντυπων γλωσσικών πόρων, δημιουργία και ψηφιακή
επεξεργασία σωμάτων κειμένων (corpora), με στόχο την
πλήρη αξιοποίηση των κειμενικών πηγών και τη διάσωση αρχειακού υλικού, συλλογών και εν γένει τεκμηρίων
στο πεδίο του γνωστικού αντικειμένου του Εργαστηρίου.
- Συγκρότηση ερευνητικών ομάδων και ενίσχυση άλλων ερευνητικών ομάδων του Τμήματος ή άλλων Τμη-
μάτων του Ιδρύματος ή άλλων Ιδρυμάτων στην Ελλάδα
και το εξωτερικό που εμφανίζουν θεματική συνάφεια
με το Εργαστήριο.
- Μεταφορά τεχνογνωσίας σχετική με τη Συμβουλευτική, την Ψυχολογία και την Ποιμαντική από και προς
δημόσιους και ιδιωτικούς φορείς της Ελλάδας και του
Εξωτερικού.
- Προσφορά υπηρεσιών ερευνητικού ή συμβουλευτικού χαρακτήρα στον δημόσιο και τον ιδιωτικό τομέα.
- Διάχυση της γνώσης και προβολή των δραστηριοτήτων του Εργαστηρίου.
- Δημιουργία και τακτική ενημέρωση ιστότοπου σχετικού με τις δραστηριότητες του Εργαστηρίου, στην ελ-
ληνική και την αγγλική γλώσσα.
- Συμμετοχή του Εργαστηρίου σε διεθνείς πλατφόρμες
και ερευνητικές ομάδες που σχετίζονται με την οντολογία και την τυποποίηση της πληροφορίας.
- Προαγωγή ηλεκτρονικών εργαλείων έρευνας και
περιβάλλοντος εργασίας και εξοικείωση των ενδιαφερομένων με τα περιβάλλοντα αυτά.
- Σύνδεση με τις ανάγκες δημόσιων και ιδιωτικών φορέων, με στόχο την ψηφιοποίηση, τη διάσωση και τη
διασύνδεση τεκμηρίων που σχετίζονται με το γνωστικό
αντικείμενο του Εργαστηρίου.
- Συμμετοχή σε επιτροπές εμπειρογνωμόνων, ομάδες
εργασίας, τακτικά και έκτακτα συμβουλευτικά σώματα
και παροχή συμβουλευτικών και γνωμοδοτικών υπηρεσιών σε Εκκλησίες, Μητροπόλεις, δημόσιους και ιδι-
ωτικούς φορείς.
Άρθρο 4
Στελέχωση-Προσωπικό
Το Εργαστήριο «Συμβουλευτικής Ποιμαντικής και
Ψυχολογίας» (Laboratory for Pastoral Counseling and
Psychology) θα στελεχώνεται:
1. Από εξι (6) μέλη ΔΕΠ των βαθμίδων του Καθηγητή,
του Αναπληρωτή Καθηγητή και του Επικούρου, των οποίων το γνωστικό αντικείμενο εμπίπτει στα διδακτικά και
ερευνητικά ενδιαφέροντα του Εργαστηρίου σύμφωνα
με την κείμενη νομοθεσία.
2. Μέλη του Ειδικού Διδακτικού Προσωπικού (ΕΔΙΠ)
και Ειδικού Τεχνικού Εργαστηριακού Προσωπικού (ΕΤΕΠ)
σύμφωνα με την κείμενη νομοθεσία.
3. Τεχνικό, διοικητικό και βοηθητικό προσωπικό που
τοποθετείται σε αυτό σύμφωνα με τις κείμενες διατάξεις.
4. Στο εργαστήριο δύνανται να απασχολούνται μέλη
ΔΕΠ που ανήκουν σε άλλα ΑΕΙ, επισκέπτες καθηγητές της
αλλοδαπής ή ημεδαπής και εξειδικευμένοι επιστήμονες.
Αυτοί μπορούν να συνεργάζονται κατά περίπτωση με
οποιοδήποτε τρόπο σε δράσεις που εξυπηρετούν την
αποστολή και τους στόχους του Εργαστηρίου.
Επίσης, είναι δυνατόν να στεγάζονται στο εργαστήριο
συνεργάτες και να διεξάγονται ερευνητικά προγράμματα
μελών ΔΕΠ άλλων Τμημάτων του Εθνικού και Καποδιστριακού Πανεπιστημίου Αθηνών.
5. Με εισήγηση του Διευθυντή στα αρμόδια όργανα
του Ιδρύματος, είναι δυνατή η πρόσληψη επιστημόνων
σε τομείς σχετικούς με τις διδακτικές και ερευνητικές
δραστηριότητες του Εργαστηρίου, σύμφωνα με την κείμενη νομοθεσία. Είναι δε δυνατή η απασχόληση σε αυτό,
επισκεπτών καθηγητών και επισκεπτών ερευνητών, εθελοντών, ερευνητών επί συμβάσει καθώς και η πρόσληψη
πρόσθετου ερευνητικού, επιστημονικού, διοικητικού,
τεχνικού και λοιπού βοηθητικού προσωπικού με σύμβαση έργου ή εργασίας ορισμένου χρόνου σε περίπτωση
εκτέλεσης έργων/προγραμμάτων του πανεπιστημιακού
εργαστηρίου, επίσης είναι δυνατή η απασχόληση προσωπικού του ΕΚΠΑ για την εκτέλεση πρόσθετου έργου
επ’ αμοιβή, η μισθοδοσία του οποίου δεν βαρύνει τον
προϋπολογισμό του ΕΚΠΑ και καλύπτεται αποκλειστικά
από πόρους του Εργαστηρίου, η διαχείριση των οποίων
πραγματοποιείται μέσω του Ειδικού Λογαριασμού Κονδυλίων Έρευνας, σύμφωνα με την κείμενη νομοθεσία.
Άρθρο 5
Διοίκηση - Αρμοδιότητες
1. Το Εργαστήριο διευθύνεται από τον Διευθυντή,
ο οποίος είναι μέλος του Διδακτικού Ερευνητικού Προσωπικού (ΔEΠ) στη βαθμίδα του Καθηγητή ή του Ανα-
πληρωτή) στη βαθμίδα του Καθηγητή ή του Αναπληρωτή Καθηγητή του Τμήματος Κοινωνικής Θεολογίας και
Θρησκειολογίας, με γνωστικό αντικείμενο αντίστοιχο με
το γνωστικό αντικείμενο του Εργαστηρίου και εκλέγεται
σύμφωνα με την κείμενη νομοθεσία.
2. Ο Διευθυντής του πανεπιστημιακού εργαστηρίου
έχει τις ακόλουθες αρμοδιότητες: α) προΐσταται και εποπτεύει τη λειτουργία του πανεπιστημιακού εργαστηρίου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
β) μεριμνά για την εφαρμογή του πρότυπου εσωτερικού κανονισμού λειτουργίας των πανεπιστημιακών
εργαστηρίων, του εσωτερικού κανονισμού λειτουργίας
του πανεπιστημιακού εργαστηρίου, του εσωτερικού κανονισμού του Α.Ε.Ι. και των αποφάσεων των οργάνων του
Α.Ε.Ι., καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του πανεπιστημιακού εργαστηρίου,
δ) εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΚΠΑ για την υπο-
στήριξή του,
ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου,
στ) υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
ζ) συντονίζει το εκπαιδευτικό και ερευνητικό έργο του
Εργαστηρίου,
η) καταρτίζει και υποβάλλει στη Συνέλευση του Τμήματος Κοινωνικής Θεολογίας και Θρησκειολογίας το ετήσιο
πρόγραμμα λειτουργίας του Εργαστηρίου και μεριμνά
για την τήρησή του,
θ) μεριμνά για την οικονομική διαχείριση των πόρων
του Εργαστηρίου, για τη στελέχωση του Εργαστηρίου με
το αναγκαίο προσωπικό, σύμφωνα με τις διατάξεις της
εκάστοτε ισχύουσας νομοθεσίας, την οργάνωση ερευνητικών ομάδων επιστημονικού προσωπικού, προπτυ-
χιακών και μεταπτυχιακών φοιτητών καθώς και για την
κατανομή των χώρων του Εργαστηρίου,
ι) υποβάλλει τον ετήσιο απολογισμό δραστηριοτήτων
του Εργαστηρίου,
ια) εισηγείται στο Τμήμα για την προμήθεια του απαραίτητου εξοπλισμού, καθώς και για τους υπεύθυνους
αναλώσιμων υλικών και συντήρησης του κινητού εξοπλισμού,
ιβ) υπογράφει κάθε εξερχόμενο έγγραφο και γενικά
είναι υπεύθυνος για την ομαλή και αποδοτική λειτουργία
του Εργαστηρίου.
Άρθρο 6
Εγκατάσταση - Υλικοτεχνική Υποδομή
Το Εργαστήριο εγκαθίσταται σε χώρο του κτηρίου
της Θεολογικής Σχολής του Εθνικού και Καποδιστριακού Πανεπιστημίου Αθηνών. Χώρος εγκατάστασης του
Εργαστηρίου είναι εν γένει οι χώροι που παραχωρούνται
για τη διεξαγωγή του εκπαιδευτικού και ερευνητικού
του έργου αλλά και οι χώροι των ειδικών εγκαταστάσεων με τα όργανα και τον λοιπό τεχνικό εξοπλισμό για
τη διενέργεια των ερευνητικών προγραμμάτων και των
συναφών δράσεων καθώς και το γραφείο του Διευθυντή
του Εργαστηρίου. Επιπρόσθετα, θα χρησιμοποιούνται,
κατόπιν αδείας, αίθουσες διδασκαλίας του Τμήματος με
σκοπό την υλοποίηση σεμιναρίων, εξετάσεων πιστοποίησης, διαλέξεων κ.ά.
Επίσης, χώροι που μπορούν να παραχωρηθούν από
δημόσιους ή ιδιωτικούς φορείς προς το Εθνικό και
Καποδιστριακό Πανεπιστήμιο Αθηνών ή, και το Τμήμα
Κοινωνικής Θεολογίας και Θρησκειολογίας για τη διεξαγωγή του διδακτικού - ερευνητικού του έργου, δικαίωμα
παραμονής και εργασίας στο Εργαστήριο έχει το προσωπικό, οι εθελοντές και οι εξουσιοδοτημένοι, από τον
Διευθυντή επισκέπτες του.
Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στις κείμενες διατάξεις. Στον χώρο εγκατάστασης τοποθετείται πινακίδα με τον τίτλο του Εργαστηρίου.
Άρθρο 7
Λειτουργία του Εργαστηρίου
Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον εσωτερικό κανονισμό του
Εθνικού και Καποδιστριακού Πανεπιστημίου Αθηνών.
Το ωράριο εργασίας του προσωπικού είναι αυτό που
προβλέπεται από τις κείμενες διατάξεις, για κάθε κατηγορία εργαζομένων.
Ο Διευθυντής έχει την ευθύνη για την εν γένει λειτουργία του Εργαστηρίου, τη χρήση, παραχώρηση, δανει-
σμό και εκμίσθωση του εξοπλισμού και των υλικών που
ανήκουν σε αυτό, καθώς και τον έλεγχο ποιότητας του
εξοπλισμού και εν γένει των εγκαταστάσεων του Εργαστηρίου.
Η χρήση του εργαστηριακού εξοπλισμού επιτρέπεται στο προσωπικό του Εργαστηρίου, σε ερευνητές και
συμβαλλόμενους, σε εθελοντές καθώς και σε εξουσιοδοτημένους φοιτητές σύμφωνα με την επίβλεψη και τις
οδηγίες του Διευθυντή.
Στο Εργαστήριο δύνανται να απασχολούνται μεταδιδακτορικοί ερευνητές, διδάκτορες, υποψήφιοι διδάκτο-
ρες, εξωτερικοί συνεργάτες, μεταπτυχιακοί φοιτητές και
γενικότερα φοιτητές αλλά και απόφοιτοι που συμμετέχουν στην εκτέλεση έργων και στην προσφορά υπηρε-
σιών του Εργαστηρίου, σύμφωνα με τις υποδείξεις του
Διευθυντή του.
Με απόφαση του Διευθυντή είναι δυνατόν να φιλοξενούνται στο Εργαστήριο συνεργάτες και ερευνητικά
προγράμματα μελών ΔΕΠ, άλλων Τμημάτων του Εθνικού
και Καποδιστριακού Πανεπιστημίου Αθηνών, όπως και
συμβαλλομένων νομικών προσώπων Δημοσίου και Ιδιωτικού Δικαίου, των οποίων το αντικείμενο παρουσιάζει
συνάφεια με το γνωστικό αντικείμενο του εργαστηρίου.
Άρθρο 8
Πόροι και Διαχείριση
Το Εργαστήριο λειτουργεί αποκλειστικά με ιδίους πόρους και δεν βαρύνει τον τακτικό προϋπολογισμό ή την
κρατική επιχορήγηση του Ιδρύματος.
- Κληροδοτήματα, δωρεές, επιχορηγήσεις και κάθε
άλλη οικονομική ενίσχυση προς το Εθνικό και Καποδιστριακό Πανεπιστήμιο Αθηνών, που προέρχονται από
φυσικά και νομικά πρόσωπα Δημοσίου και Ιδιωτικού
Δικαίου της Ελλάδας αλλά και Διεθνών Ιδρυμάτων και
Φορέων εφόσον δεν τίθενται όροι οι οποίοι αντιβαίνουν στους ιδρυτικούς στόχους του Εργαστηρίου και εν
γένει του Εθνικού και Καποδιστριακού Πανεπιστημίου
Αθηνών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
- Αμειβόμενη συμμετοχή του Εργαστηρίου σε εγχώρια,
ευρωπαϊκά ή διεθνή ερευνητικά προγράμματα.
- Παροχή υπηρεσιών σύμφωνα με την κείμενη νομοθεσία.
- Διάθεση της τεχνογνωσίας του Εργαστηρίου και των
παραγομένων ψηφιακών, εντύπων, βιβλίων ή άλλων
προϊόντων.
- Οργάνωση δράσεων δια βίου μάθησης.
- Διεξαγωγή συνεδριών, εκπαιδευτικών σεμιναρίων
και άλλων συναφών δραστηριοτήτων.
- Αυτοτελή εκτέλεση προγραμμάτων και δράσεων ή
από συμμετοχή σε αυτά για ίδιο όφελος ή όφελος τρίτων,
με στόχο την προαγωγή της έρευνας κατά τους στόχους
του Εργαστηρίου.
- Κάθε άλλη νόμιμη πηγή.
Η οικονομική διαχείριση κάθε είδους πόρων που προέρχονται από την παροχή υπηρεσιών του Εργαστηρίου
πραγματοποιείται μέσω έργων/προγραμμάτων του Ειδικού Λογαριασμού Κονδυλίων Έρευνας (Ε.Λ.Κ.Ε.), και διε-
νεργείται σύμφωνα με την κείμενη νομοθεσία. Οι πόροι
αυτοί δύναται να καλύπτουν δαπάνες για αμοιβές του
πρόσθετου ερευνητικού, επιστημονικού, διοικητικού,
τεχνικού και λοιπού προσωπικού του, πρόσθετες αμοιβές
των μελών του μόνιμου προσωπικού του καθώς και των
μελών Διδακτικού Ερευνητικού Προσωπικού (Δ.Ε.Π.),
Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.), Ειδι-
κού Εκπαιδευτικού Προσωπικού (Ε.Ε.Π.) και διοικητικού
προσωπικού, δαπάνες μετακινήσεων, δημοσιεύσεων,
οργάνωσης συνεδρίων, καθώς και δημόσιων συμβάσεων
για την προμήθεια αναγκαίων ειδών για την ορθή και
εύρυθμη λειτουργία και των δραστηριοτήτων του.
Άρθρο 9
Τηρούμενα Βιβλία
Για τις ανάγκες του Εργαστηρίου τηρούνται έντυπα ή/
και ηλεκτρονικά τα ακόλουθα:
- Βιβλίο πρωτοκόλλου εισερχομένων και εξερχομένων
εγγράφων.
- Βιβλίο περιουσιακών στοιχείων.
- Φάκελος οικονομικών στοιχείων κάθε έτους.
- Κατάλογος επιστημονικών βιβλίων, περιοδικών και
εργαλείων.
- Κατάλογος χειρογράφων και εν γένει αρχειακού υλικού.
- Αρχείο εκπαιδευτικών και ερευνητικών προγραμμάτων.
- Βιβλίο Μητρώου προσωπικού και εθελοντών.
- Αρχείο δράσεων του Εργαστήριου.
- Κάθε άλλο βιβλίο ή στοιχείο που προβλέπεται από
την ισχύουσα νομοθεσία ή
κρίνεται με απόφαση του Διευθυντή απαραίτητο για
το Εργαστήριο.
Άρθρο 10
Τίτλος - Σφραγίδα
1. Ο τίτλος του Εργαστηρίου είναι «Εργαστήριο Συμβουλευτικής Ποιμαντικής και Ψυχολογίας» με τον διακρι-
τικό τίτλο «ΕΝΣΥΝΑΙΣΘΗΣΗ» και αναγράφεται σε κάθε
έντυπό του. Ο τίτλος αυτός, καθώς και τα στοιχεία του Διευθυντή του Εργαστηρίου αναγράφονται στους χώρους
της Σχολής όπου είναι εγκατεστημένο το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρογγυλή σφραγίδα με αυτή του Τμήματος
Κοινωνικής Θεολογίας και Θρησκειολογίας με την προσθήκη του τίτλου του.
3. Για τις νομικές σχέσεις του με την αλλοδαπή η επωνυμία θα τίθεται σε πιστή μετάφραση. Για την επικοινωνία
του Εργαστηρίου με εκπαιδευτικούς και ερευνητικούς
φορείς του εξωτερικού θα χρησιμοποιείται ο αγγλικός
τίτλος «LABORATORY FOR PASTORAL COUNSELING AND
PSYCHOLOGY» στη βαθμίδα του Καθηγητή ή του Αναπληρωτή.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 3 Ιανουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 199/15.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200199.pdf | Tokens: 32290]